Държавен вестник, бр. 42, 2000 г., стр. 40

С Т Р .  4 0
Д Ъ Р Ж А В Е Н   В Е С Т Н И К
Б Р О Й 42
Г л а в а  д в а н а д е с е т а
ПРАВА НА ПАЦИЕНТА
Чл. 183. Тази глава установява правата на
всеки пациент, който търси или получава ме-
дицинска помощ, съгласно статута му на оси-
гурено лице.
Чл. 184. Всеки пациент има право на най-
добрата медицинска помощ в съответствие с
действащото в страната законодателство и НРД.
Чл. 185. Всеки пациент има равни права и
достъп до ползването на качествена медицин-
ска помощ независимо от своята религия, раса,
пол, политически убеждения, националност
или гражданство.
Чл. 186. Пациентът има право на свободен
избор и лечение от и във лечебни заведения
за първична и специализирана извънболнич-
на помощ.
Чл. 187. Пациентът има право да приеме
или откаже лечение, след като получи доста-
тъчна информация за естеството му и очаква-
ния резултат.
Чл. 188. Пациентът има право на зачитане
на поверителния характер на всички медицин-
ски и лични данни, станали известни на лекаря,
стоматолога и други медицински специалисти,
освен в случаите, предвидени от закона.
Чл. 189. Всеки пациент има право на спешна
помощ, ако здравето и животът му се намират
в непосредствена опасност. Ако тя не може да
бъде оказана на място, медицинският специа-
лист осигурява транспортирането на пациента
към съответно лечебно заведение, като продъл-
жава оказването на спешните мерки.
Чл. 190. Серопозитивни лица, пациенти със
СПИН, инфекциозни заболявания или психич-
ни разстройства имат същите права за полу-
чаване на медицинска помощ, съчувствие и
зачитане на човешкото им достойнство и не
могат да бъдат дискриминирани на базата на
тяхното заболяване.
Чл. 191. Пациентът има право на съответни
грижи и обезболяване при хронична болка и
терминални състояния.
Чл. 192. Пациентът има право да бъде ин-
формиран за името, длъжността и квалифика-
цията на всяко лице, което го лекува или учас-
тва в лечебния процес.
Чл. 193. В случаите на съвместно лечение
или поемане на лечението от друг изпълнител
на медицинска помощ пациентът има право да
поиска сътрудничество и добра координация
между включените в лечението му специалис-
ти, така че да се гарантира подходящото про-
дължаване на лечението.
Чл. 194. Пациент, настанен в лечебно за-
ведение, има право да приема или отказва по-
сетители.
Чл. 195. Медицинските специалисти оказват
медицинска помощ след получаване на инфор-
мирано съгласие от пациента или негов зако-
нен представител.
Чл. 196. За да се получи информирано съг-
ласие, лекарят или стоматологът трябва да
предостави на пациента или негов законен
представител медицинска информация в обем,
даващ му възможност да приеме или откаже
предложеното лечение. Медицинската инфор-
мация включва:
1. диагноза на медицинското състояние на
пациента и прогноза;
2. описание на целта, курса на лечение, ра-
зумните алтернативи, очакваните резултати и
вероятността за успех от предлаганото лечение;
3. рисковете, свързани с предлаганите из-
следвания и лечение, включително странич-
ните ефекти, болка и други неудобства;
4. вероятността за успех и рисковете при
алтернативни форми на лечение или при липса
на лечение;
5. каква част от предлаганите изследвания и
лечение се покрива от НЗОК.
Чл. 197. Лекарят или стоматологът трябва
да предостави медицинската информация на
пациента или негов законен представител във
възможно най-ранен етап и по начин, даващ
му възможност да разбере информацията и да
направи свободен и независим избор.
Чл. 198. Съгласието може да бъде давано
устно или писмено. Писменото съгласие се
оформя чрез подписването на декларация.
Чл. 199. В случай на спешност съгласието
може да бъде дадено устно.
Чл. 200. В случай на спешност лекарят или
стоматологът може да окаже спешна помощ без
съгласието на пациента, ако обстоятелствата
около тази спешност, включително физическо-
то или умственото състояние на пациента, не
позволяват да се получи неговото съгласие.
Чл. 201. Пациентът може да упълномощи
писмено друго лице, което да изразява инфор-
мирано съгласие за лечение от негово име.
Пълномощното трябва да съдържа подробно
обстоятелствата и условията, при които пълно-
мощникът може да представлява пациента.
Чл. 202. Пациентът има право на защита от
икономическа, сексуална и друга форма на на-
силие, физическо или друго малтретиране или
унизително отношение.
Чл. 203. При установени нарушения по сми-
съла на тази глава, извън случаите, подлежащи
на съдебно преследване, санкциите се налагат
от съсловните организации при условията и по
реда на ЗСОЛС в съответствие с Кодексите за
професионална етика и Правилата за добра ме-
дицинска практика.
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 1. (1) Националната здравноосигурителна
каса, БЛС и ССБ всяка година сключват нов
НРД за следващата година.
(2) В случай, че не се постигне съгласие при
договаряне на НРД или при несвоевременно
приемане на закона за бюджета на НЗОК, от